Ek het hom die 9de September vir 'n lesing Vanderbijlpark toe en terug huis toe geneem. Tydens ons gesprekke het ek net weereens besef hoe baie sinvolle goed daar is om te doen in die tydjie wat ons hier op aarde is. Prof Roode het dit tot op die laaste voluit gedoen - nie eers 'n swak gesondheid kon hom verhoed om sy "doel" uit te leef nie! 'n Waardige mentor - ek salueer u!
Ek het nie Prof Roode geken nie, maar dit is goed om te sien dat jy die moeite gemaak het om hierdie belangrike persoon in jou lewe lank voor sy afsterwe laat weet het hoe belangrike rol hy in jou lewe speel. Ons vergeet so dikwels om die 'blomme' te gee terwyl mense nog lewe. Duidelik het die groot rol wat jy in jou lewe gespeel het oorgespoel na jou studente Johannes. Die wêreld is armer vir die verlies van 'n man wat duidelik 'n inspirasie vir ander was.